Γίγαντες πλακί, γλυκοπικάντικοι
Με εκείνη την πυκνή, γλυκοπικάντικη σάλτσα που δεν το τσιγκουνεύεται το κρεμμύδι, οι γίγαντες πλακί που φτιάχνουν στην ταβέρνα Τα Γιουβετσάκια, έχουν πολλούς πιστούς.
500 γρ. γίγαντες Πρεσπών ή Καστοριάς, μουλιασμένοι σε νερό αποβραδίς, 400 γρ. λευκόφλουδα ξερά κρεμμύδια, χοντροτριμμένα, 1/2 μάτσο μαϊντανός, ψιλοκομμένος, 80 γρ. πελτές ντομάτας, 1 κουτ. γλυκού πάπρικα γλυκιά, 1 κουτ. γλυκού κοφτό πάπρικα καυτερή, 1 κουτ. γλυκού ρίγανη ξερή, τριμμένη, 150 ml ελαιόλαδο αλάτι, φρεσκοτριμμένο πιπέρι
Για να ετοιμάσουμε τους γίγαντες πλακί σε μια βαθιά κατσαρόλα ρίχνουμε μπόλικο νερό, 1 κουτ. σούπας κοφτό αλάτι και τους γίγαντες και βράζουμε σε μέτρια προς δυνατή φωτιά για περίπου 45 λεπτά ή μέχρι να μαλακώσουν.Τους στραγγίζουμε και τους αδειάζουμε σε μέτριο ταψί.Προθερμαίνουμε τον φούρνο στους 200°C.Παράλληλα, σε βαθύ τηγάνι ζεσταίνουμε 50 ml από το ελαιόλαδο και σοτάρουμε σε μέτρια φωτιά τα κρεμμύδια για 3-4 λεπτά, μέχρι να μαλακώσουν.Σε ένα μπολ ρίχνουμε 500 ml νερό και τον πελτέ και ανακατεύουμε να διαλυθεί. Αδειάζουμε στο τηγάνι με το κρεμμύδι, προσθέτουμε τον μαϊντανό, τις πάπρικες, φρεσκοτριμμένο πιπέρι και αλάτι και ανακατεύουμε να αναμειχθούν.Αποσύρουμε από τη φωτιά και αδειάζουμε τη σάλτσα στους γίγαντες.Ανακατεύουμε να αναμειχθούν, περιχύνουμε με το υπόλοιπο ελαιόλαδο και καλύπτουμε το ταψί με αλουμινόχαρτο. Ψήνουμε για περίπου 30 λεπτά.Αφαιρούμε το αλουμινόχαρτο και συνεχίζουμε το ψήσιμο για άλλα 15 λεπτά, μέχρι οι γίγαντες να μαλακώσουν και να δέσει η σάλτσα τους.
Κρεμμύδι,Όσπρια